recursal/SuperWikiNEXT-32B huggingface dataset:
**Frogger** (פרוגר) הוא משחק ארקייד שנוצר בשנת 1981 על ידי Konami. גיבורת המשחק היא צפרדע המבקשת לחצות כביש מהיר ונהר גועש. בדרכה, עליה להתחמק מכלי רכב הנוסעים בכביש אשר עלולים לדרוס אותה ולהימנע מלטבוע בנהר או להאכל על ידי התנינים השורצים בו. המשחק, אשר עם שחרורו נאלץ להתמודד עם גאות של משחקי ארקייד פופולרים, כגון "מיס פקמן", ו-"Qix", היה להצלחה אדירה, תחילה ביפן ולאחר מכן בארצות הברית. המשחק היה לראשון בסדרת להיטי ארקייד מבית היוצר של Konami, אך לימים קושר דווקא יותר ל-Sega, אשר הפיצה אותו בארצות הברית.

המשחק היה להצלחה הגדולה הראשונה של Sega, אשר ברבות הימים תהפוך אף היא לענקית משחקי ארקייד ומחשב. במשך שנים ארוכות היה המשחק למשחק הדגל של Konami, ועימו פנתה לשווקים נוספים, כגון קונסולות המשחקים, שם המשיך לצבור פופולריות רבה. החברה המשיכה להוציא למשחק המשכונים וגרסאות חדשות, אשר זכו אף הן לא אחת לפופולריות רבה. גרסאות אלו הביאו את המשחק כמעט לכל פלטפורמה פופולרית בקרב חובבי משחקי המחשב, כלה בהוצאה האחרונה לקונסולת ה-Xbox 360 בשנת 2006.

תיאור המשחק
-----------

השחקן מתחיל את המשחק כשלרשותו שלושה ניסיונות לחצות את הכביש והנהר, כאשר דמות הצפרדע ממוקמת בתחתית המסך בעוד שיעד חפצה - בראשו. השחקן צריך לכוון את הצפרדע בין המכשולים השונים הנעים בשורות קבועות מימין לשמאל. מהירות המכשולים משתנה בין שורה לשורה, אך כל המכשולים באותה שורה נעים באותה מהירות, ובכך יכול השחקן לנסות ולצפות מתי יוכל לעבור בין השורות.

המטרה הראשונית של השחקן היא לעבור את הכביש, בו נעים כלי רכב שונים המאיימים לדרוס את בת דמותו הצפרדע. לאחר מכן עליו לדלג בין צבים ובולי עץ כדי לחצות הנהר. גם אלו נעים באורח דומה לזה של המכוניות, אך הפעם על השחקן לעלות על העצמים במקום להימנע מהם. עם זאת, כדי להקשות על השחקן הצבים נוטים לשקוע במים לאחר שניות מעטות ובכך להטביע הצפרדע, והבולים נעים במהירות מחוץ למסך ומביאים לתוצאה דומה. כמו כן, לעיתים מופיע תנין, ואם השחקן יכוון הצפרדע לעברו - היא תאכל והשחקן יאלץ להתחיל מחדש.

המטרה הסופית היא להגיע לגדה הנגדית של הנהר, אך גם כאן נוסף מכשול, שהרי לא מכל נקודה ניתן להגיע לאותה גדה - בליטות ו"מזחים" מסוימים הם היחידים המאפשרים גישה והיה והשחקן החמיץ אחד מהם - הצפרדע טובעת.

אזכורים תרבותיים
----------------

בעונה האחרונה של סדרת הטלוויזיה סיינפלד, שודר פרק שנשא את השם "The Frogger". בפרק זה, החברים מבקרים בפיצרייה שעומדת להיסגר, בה בילו כנערים. כשמתברר לג'ורג' שבמכונת פרוגר שמוצבת שם שמו עדיין רשום כבעל התוצאה הטובה ביותר, הוא מחליט לקנות את המכונה, אך סדרה של תקלות מאלצת אותו לחצות עמה את הכביש. סצנת חציית הכביש צולמה מלמעלה, והיא מחקה את מכניקת המשחק של פרוגר, ולוותה בפסקול המזכיר את צלילי המשחק.

לקריאה נוספת
------------

* ההיסטוריה של Konami, מאתר GameSpot.com
* Frogger באתר Arcade History

קישורים חיצוניים
----------------

ויקישיתוף מדיה וקבצים בנושא **Frogger** בוויקישיתוף
* Frogger ל-Xbox 360, מתוך האתר הרשמי של Konami
* פרוגר ברשת
* אתר המוקדש כולו לפרוגר
* Frogger, באתר PCGamingWiki (באנגלית)
**אבינועם (אבי) לרנר** (נולד ב-13 באוקטובר 1947) הוא מפיק סרטי קולנוע ישראלי-אמריקאי, בעיקר סרטי פעולה הוליוודיים. הוא המייסד והמנכ"ל של חברת ההפקות Millennium Films.

חיים וקריירה
------------

לרנר נולד בחיפה, כשנה לפני קום מדינת ישראל. הוא גדל והתחנך בעיר הולדתו. הוא שירת בצה"ל במהלך מלחמת ששת הימים בצנחנים. בריאיון לפנאי פלוס ציין שהשתתף בקרב על רפיח לפני החדירה לתעלת סואץ. השתתף גם בתור חייל מילואים במלחמת יום כיפור. בראשית הקריירה שלו עבד באולמות קולנוע בתל אביב, אולם בגיל צעיר עבר לדרום אפריקה, שם הוא הפיק מספר סרטים והיה הבעלים של רשת בתי קולנוע. הוא עבר ללוס אנג'לס בראשית שנות התשעים. ב-1991 התמנה לנשיא חברת ההפקה וההפצה העצמאית Global Pictures.

לרנר ייסד שתי חברות הפקה ביחד עם טרבר שורט, דני דימבורט ואחיו דני לרנר: Nu Image ו-Millennium Films. החברות מפיקות מגוון סרטים, אם כי רובם הם סרטי פעולה. הללו מופקים ומצולמים בבולגריה, שם יש לו סטודיו שהיה מחסן בעידן הקומוניסטי. בבעלות חברות הסרטים שלו גם האולפן First Look Pictures.

כוכבי הפעולה בסרטיו
-------------------

בחלק הארי של סרטיו של לרנר הופיעו כוכבי פעולה שהיו בשיאם בשנות השמונים והתשעים: ז'אן-קלוד ואן דאם, סטיבן סיגל, וסלי סנייפס, דולף לונדגרן וצ'אק נוריס, והם בדרך כלל משווקים ישירות לווידאו. לרנר הפיק את "רמבו" בכיכובו של סילבסטר סטאלון ואת "רצח מוצדק" בכיכובים של רוברט דה נירו ואל פצ'ינו אותם הפיקו החברות Millennium Films ו- Emmett Furla Films. 

כיום הוא מפיק את הסרטים "ניתנים להקרבה" ו"אדגר אלן פו", שאת שניהם יביים סילבסטר סטאלון.
בנוסף לרנר הפיק את הסרטים "בלתי נשכחים" ו"בלתי נשכחים 2" שגם הם בבימוי של סטאלון ובכיכובם של כל כוכבי סרטי הפעולה [פרט לסטיבן סיגל בגלל סכסוך שלו ושל לרנר]. 
סרטים נוספים של לרנר הם: "סוף המשחק" בכיכובו של קובה גודינג ג'וניור וג'יימס וודס, "אדיסון" בכיכובם של מורגן פרימן, קווין ספייסי וג'סטין טימברלייק, "לוחמי החופש" בכיכובו של פיטר פונדה, וכן את הסרטים "16 רחובות"; "הדליה השחורה" ואיש הקש. ב-2014 הפיק את הסרט "אנשים טובים" בכיכובו של ג'יימס פרנקו, וסרט "לפני שינה" עם ניקול קידמן על פי ספר של ס. ג'. ווטסון. בשנת 2019 הוא הפיק את הסרט "רמבו 5: המשחק האחרון", החמישי בסדרת סרטי "רמבו".
בשנת 2020 הפיק את הסרט ״לכודים תחת אש״ המבוסס על סיפורם האמיתי של 54 חיילים אמריקאים שהותקפו על ידי מעל 400 לוחמי טאליבן (במאי רוד לוריא).

קישורים חיצוניים
----------------

ויקישיתוף מדיה וקבצים בנושא **אבי לרנר** בוויקישיתוף
* יוני בינרט, הוליווד ריפורטר: על במאים ישראלים בהוליווד, באתר nrg‏, 4 ביוני 2011
* אבנר שביט‏, "בשביל גל גדות, אני מוכן לרשום צ'ק של עשרה מיליון דולרים", באתר וואלה!‏, 23 באוקטובר 2018
* אתר למנויים בלבד איילה אור-אל, הצד האפל של הוליווד, באתר "ידיעות אחרונות", 5 בפברואר 2019

* אבי לרנר, במסד הנתונים הקולנועיים IMDb (באנגלית)

* אבי לרנר, באתר "אידיבי", מאגר הידע העברי לקולנוע ישראלי ועולמי

* אבי לרנר, באתר Rotten Tomatoes (באנגלית)

הערות שוליים
------------

1. ↑  Movie Reviews: 'Shrek the Third',
Studio Briefing, Imdb, 17 May 2007

|  |  |
| --- | --- |
| בקרת זהויות עריכת הנתון בוויקינתונים | 
* BNE: XX1324349
* ISNI: 0000 0000 7824 7063
* LCCN: no2011161654
* NLK: KAC2020M6793
* NTA: 384016324
* RERO: 02-A013960894
* SNAC: w6c08j6k
* VIAF: 41295429
* WorldCat: lccn-no2011161654

 |
**אריק ארתור היידן** (באנגלית: **Eric Arthur Heiden**;‏ נולד ב-14 ביוני 1958) הוא ספורטאי אמריקאי בעבר, מתחרה בהחלקה מהירה על הקרח, אלוף אולימפי, בעל 5 מדליות זהב מאולימפיאדה אחת (לייק פלאסיד 1980), אלוף עולם ושיאן עולם (15 שיאי עולם). הוא הספורטאי היחיד בהיסטוריה (נכון ל-2014), שזכה בחמש מדליות זהב באולימפיאדת חורף אחת והספורטאי היחידי שזכה בכל אחד מחמשת המקצים (מ-500 מטר ועד 10000 מטר) בכלל. 

היידן זכה 4 פעמים ברציפות (1980-1977) בפרס אוסקר מתיסן ובשנת 1980 הוא זכה בפרס ג'יימס א' סאליבן, פרס לספורטאי החובבן הטוב ביותר.

היידן נחשב למחליק הקרח הטוב בכל הזמנים.

קריירה במרוצי אופני כביש
------------------------

לאחר שפרש מתחרויות החלקה מהירה על הקרח, החל היידן להשתתף במרוצי אופני כביש באופן מקצועי. הוא הצטרף, יחד עם מאמנו בהחלקה, ג'ים אושוביץ', לקבוצת 7-11 (למעשה, אושוביץ' הקים את הקבוצה) שהייתה הקבוצה האמריקאית הראשונה שנטלה חלק בסבב המרוצים החשובים באירופה. בשנת 1985 הוא סיים את ג'ירו ד'איטליה וניצח במרוץ הכביש באליפות ארצות הברית הראשונה למקצוענים ברכיבת אופניים. בשנת 1986 הוא השתתף בטור דה פראנס אך 5 ימים לפני תום המרוץ היה מעורב בנפילה ולא הצליח לסיימו. 

בשנת 1999 נכלל היידן בהיכל התהילה של ארצות הברית באופניים.

קריירה ברפואה
-------------

בשנת 1984 קיבל היידן תואר ראשון במדעים באוניברסיטת סטנפורד ומשנת 1991 הוא דוקטור לרפואה מאוניברסיטת סטנפורד. בהמשך, התמחה באורתופדיה. הוא שימש כרופא של קבוצת הכדורסל המקצוענית מליגת ה-NBA סקרמנטו קינגס ושל משלחת ארצות הברית בהחלקה על הקרח ב-3 אולימפיאדות חורף (סולט לייק סיטי 2002, טורינו 2006 וונקובר 2010). נכון ל-2012 משמש היידן כרופא הספורטיבי של קבוצת האופניים BMC המנוהלת על ידי ג'ים אושוביץ'.

משפחתו
------

אביו, ג'ק היידן הוא אורתופד ואחותו הצעירה ממנו בשנה, בת' היידן, אף היא ספורטאית מצטיינת, היא אלופת עולם לנוער בהחלקה מהירה, אלופת עולם במרוץ אופני כביש (1980), ובעלת מדליית ארד מאותה אולימפיאדה (לייק פלאסיד 1980), בהחלקה מהירה.

שיאיו האישיים
-------------

| מרחק | זמן |
| --- | --- |
| 500 מטר | 37.63 שניות |
| 1000 מטר | 1:13.60 דקות, **שיא עולם** |
| 1500 מטר | 1:54.79 דקות, **שיא עולם** |
| 5000 מטר | 6:59.15 דקות |
| 10000 מטר | 14:28.13 דקות, **שיא עולם** |

ראו גם
------

* ויקישיתוף מדיה וקבצים בנושא **אריק היידן** בוויקישיתוף

קישורים חיצוניים
----------------

* אריק היידן, באתר הוועד האולימפי הבין-לאומי
* אריק היידן, באתר olympedia.org
* אריק היידן, באתר Cycling Archives
* אריק היידן, באתר אנציקלופדיה בריטניקה (באנגלית)

הערות שוליים
------------

1. ↑  אוסקר מתיסן היה ספורטאי נורווגי, התחרה בהחלקה מהירה על הקרח וזכה 5 פעמים בתואר העולמי בקרב רב בשנים 1914-1908, בטרם נערכו אולימפיאדות החורף
2. ↑  אריק היידן, James E. Sullivan Award

|  |  |
| --- | --- |
| בקרת זהויות עריכת הנתון בוויקינתונים | 
* ISNI: 0000 0000 2127 4298
* LCCN: n80052364
* NTA: 324145616
* SNAC: w6p05s2b
* VIAF: 43134807
* WorldCat: lccn-n80052364

 |
שגיאות פרמטריות בתבנית:נק"ל   
פרמטרים [ שנות שירות ] לא מופיעים בהגדרת התבנית 

חייל גרמני הנלחם בעיר קן שבצרפת נושא מקלע MG42 עם דורגלים ומחסנית מעוגלת
ה-**MG42** (קיצור מגרמנית של **Maschinengewehr 42**, ‏Maschinengewehr - "מקלע" בגרמנית) הוא מקלע מתוצרת גרמניה. מכונה גם "שפנדאו" על שם רובע שפנדאו בו יוצר.

פיתוח וייצור
------------

ה-MG42 הוא מקלע 7.92 מ"מ נפוץ שפותח על ידי גרמניה הנאצית ונכנס לשירות הוורמאכט בשנת 1942 והחליף את המקלע ה-MG34. הוא הוכיח עצמו רבות במלחמה כאמין, עמיד וקל לשימוש.

היסטוריה
--------

מאז שנות ה-30 של המאה ה-20, הציג הוורמאכט את ה-MG34 שנחשב אחד מהמקלעים המודרניים הראשונים שמצויד בשינוי קנה מהיר, ולו עמידות גבוהה. מאוחר יותר פותח דגם חדיש למקלע - ה-MG42.

המקלע יכול היה לשאת דורגליים וחצובות כבדות בשביל נשק משוריין. הנשק שימש אפילו את הלופטוואפה.
אך עם זאת, היו לו חסרונות, כמו רגישות לאבק, ויוקר הייצור שלו.

לאחר שנעשה במקלע שימוש נרחב ומוצלח בזמן מלחמת העולם השנייה (בעיקר בידי גרמניה הנאצית), פיתחה חברת ריינמטאל את ה-MG3; גרסה מודרנית של ה-MG42 בסוף שנות ה-50. ה-MG3 נמצא עד היום בשירות כוחות הבונדסוור ודומה מאוד בעיצובו ל-MG42 ההיסטורי.

תמונות
------

* חייל גרמני המגן על מונטה קאסינו, מצויד ב-MG42חייל גרמני המגן על מונטה קאסינו, מצויד ב-MG42
* מקלען יורה ב-MG42 רכוב על גבי זחל"ם Sd.Kfz. 250מקלען יורה ב-MG42 רכוב על גבי זחל"ם Sd.Kfz. 250
* חיילים בריטים עם מקלע MG42 שלל בצפון אפריקהחיילים בריטים עם מקלע MG42 שלל בצפון אפריקה
* חייל פלשירמיאגר גרמני עם MG42 מכוון לשמיים בצרפתחייל פלשירמיאגר גרמני עם MG42 מכוון לשמיים בצרפת

ראו גם
------

* MG34
* MG3
* בראונינג 0.3

קישורים חיצוניים
----------------

ויקישיתוף מדיה וקבצים בנושא **MG42** בוויקישיתוף
* MG42, באתר אנציקלופדיה בריטניקה (באנגלית)

הערות שוליים
------------

1. ↑  MG 42 Machine Gun, World War II Database

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb12504395m (data)

 |
**לאונרד מירון** (ברומנית: **Leonard Miron**; נולד ב-11 באפריל 1969) הוא מנחה טלוויזיה ועיתונאי רומני.

ביוגרפיה
--------

מירון נולד בגאלאץ וגדל בפיטשט, הוא בוגר אוניברסיטת קרול דבילה לרפואה ורוקחות (Universitatea de Medicină și Farmacie „Carol Davila"), בהיותו סטודנט החל להגיש תוכנית מוזיקה ברדיו, ב-1991 הוזמן לעבוד בטלוויזיה הרומנית על מנת להנחות את תוכנית הנעורים "בית ספר לחיים" (Viața școlii), לאחר מכן הנחה מספר תוכניות דומות, ב-2008 הנחה את פסטיבל המוזיקה "Callatis Festival" ב-2009 החל להגיש את תוכנית סגנון החיים "Rețetă Pentru Siluetă", הוא זכה גם במספר פרסים עבור עבודתו בתחום המדיה והתקשורת.

ב-2005 עבר להתגורר בלונדון שם למד לדוקטורט ובאותה תקופה עבד כדייל אוויר.

בשנים 1998–2001, 2008, 2010 ו-2012 שימש כפרשן הטלוויזיה הרומנית של תחרות האירוויזיון ומ-2003 ועד 2008 ביצע זאת גם עבור אירוויזיון הילדים, ב-2002 ו-2003 הגיש את תוצאות הניקוד הרומני בתחרות, ב-2003 הנחה גם את סלקציה נציונלה, בתחרות הבוחרת את נציג רומניה בתחרות המוזיקה האירופאית.

קישורים חיצוניים
----------------

* 

* אתר האינטרנט הרשמי של לאונרד מירון

* Gianina Corondan si Leonard Miron s-ar vrea prezentatori la Eurovision, 9AM (באנגלית)
* Leonard Miron munceste ca steward la Londra - Arhiva noiembrie 2007 - HotNews.ro, www.hotnews.ro, ‏2005-11-18 (ברומנית)
* Alan Bunce, Romanian TV star works at Barclays bank, getreading, ‏2013-01-31
שגיאות פרמטריות בתבנית:נק"ל   
פרמטרים [ שנות שירות ] לא מופיעים בהגדרת התבנית 

**פפ"ש** (מבטאים - פֶּפֶּשַה, ר"ת של "פיסטולט פולמיוט שפגינה" - Пистолет-пулемёт Шпагина) הוא תת מקלע שהיה בשירות הצבא האדום במלחמת העולם השנייה.

תכונות
------

הפפ"ש הצטיין בקצב אש גבוה של כ-900 כדורים לדקה. הוא תוכנן עם מפצה סטייה פשוט על מנת להתגבר על עליית הקנה המאפיינת ירי מהיר שכזה. אמינותו הייתה גבוהה אך לעיתים הייתה המחסנית העגולה של הפפ"ש נתקעת. פשטותו ועמידותו הגבוהות קנו לו אהדה בקרב החיילים. הנשק נחשב גם למדויק למדי.

### נתונים טכניים

* תחמושת - 7.62x25 מילימטר
* משקל (ריק) - 3.63 ק"ג
* אורך כולל - 843 מילימטר
* אורך הקנה - 269 מילימטר
* קצב אש - 900 כדור בדקה
* הזנה - מחסנית תופית מתנתקת של 71 כדור, או רגילה של 35 כדור.
* טווח מעשי מקסימלי - 200 מטר
* מהירות לוע - 488 מטר לשנייה

היסטוריה
--------

חייל גרמני מצויד בפפ"ש 41 סטאלינגרד 1942
הפפ"ש הוא אחד מכלי הנשק הקל שיוצרו במספרים הגדולים ביותר במלחמת העולם השנייה, תמ"ק פפ"ד היה יקר מדי ליצור מאסיבי, והפפ"ש תוכנן כתחליף זול. אחת מהתכונות שהפכו אותו קל וזול לייצור הוא העדר מוחלט של ברגים. כל חלקיו היו מפח מכופף והשתלבו זה בזה. הפפ"ש נכנס לשירות בשנת 1941. קרוב ל-6 מיליון תת-מקלעים מדגם זה יוצרו, ודיוויזיות שלמות צוידו בו. 

גם חיילי הוורמאכט אהבו את הכלי, לאחר שנתוודעו לו כשנפל שלל בידיהם בשל פשטותו ומיעוט המעצורים בו. בשל הגודל הדומה של תחמושת ה-7.62X25 מ"מ הרוסית וה-9 מ"מ פרבלום הגרמנית, יוצרה עד מהרה ערכת הסבה פשוטה שכללה קנה 9 מ"מ ומתאם למחסניות של MP40 "שמייסר" גרמני, תת-המקלע המוסב אומץ באופן רשמי בוורמאכט כ MP-717.

בדומה לפפ"ש, יוצר גם הפפ"ס, הזול יותר, אשר יועד לצוותי טנקים, צנחנים ולוחמי יחידות הסיור.

קישורים חיצוניים
----------------

ויקישיתוף מדיה וקבצים בנושא **PPSh-41** בוויקישיתוף
שגיאות פרמטריות בתבנית:מקורות   
פרמטרי חובה [ נושא ] חסרים 


**פדרו אלונסו לופס** (בספרדית: **Pedro Alonso López**; נולד ב-8 באוקטובר 1948 בסנטה איסבל, קולומביה) הוא רוצח סדרתי קולומביאני, שהורשע ברצח של 80 ילדות ברחבי דרום אמריקה. 

לופס קיבל את הכינוי **"המפלצת מהאנדים"** לאחר שהוביל את המשטרה בשנת 1980 לקבריהן של 53 מקורבנותיו באקוודור, כולן ילדות בין הגילאים 9 עד 12. בשנת 1983 הואשם ברציחתן של 110 ילדות באקוודור לבדה, והודה ב-240 רציחות נוספות של ילדות שנחשבו לנעדרות בפרו השכנה ובקולומביה. הוא שוחרר מהכלא בשנת 1998.

ביוגרפיה
--------

לדבריו של לופס, אמו שהייתה פרוצה עם 13 ילדים, תפסה אותו מלטף את אחותו הקטנה בשנת 1957 כשהיה בן 8 והעיפה אותו מהבית. הוא נלקח על ידי אדם זר לבית נטוש ועבר שוב ושוב מעשי סדום. בגיל 12 הוא אומץ על ידי משפחה אמריקאית והיה רשום בבית ספר ליתומים. הוא ברח ממשפחתו המאמצת מפני שמורהו בבית הספר הטרידו מינית. בגיל 18 הוא גנב רכבים למחייתו ומכר אותם למוסכים אזוריים. פעולות אלו הובילו לכך שהרשויות תפסו אותו בשלב מאוחר בחייו. בזמן מעצרו טען שעבר אונס קבוצתי בכלא ושהוא צד את התוקפים והרג אותם עוד כשהיה במאסר. 

הוא סיפר שלאחר תקופת המאסר שלו החל לתקוף ילדות צעירות בפרו. לדבריו, עד לשנת 1978 רצח מעל 100 ילדות ונתפס על ידי שבט מקומי שרצה להוציאו להורג. מיסיונר אמריקאי שהיה באזור התערב ושכנע את אנשי השבט להסגירו למשטרה המקומית. המשטרה שחררה אותו לאחר זמן קצר. הוא עבר לקולומביה ולאחר מכן לאקוודור בהן הרג כשלוש ילדות בכל שבוע. בריאיון עמו אמר "אני אוהב את הילדות באקוודור, הן הרבה יותר עדינות וסומכות, יותר תמימות". 

לופס נעצר כשניסה לחטוף ילדה ונפל במלכודת שטמנו לו סוחרים בשוק. הוא הודה ביותר מ-300 רציחות שביצע. המשטרה האמינה לו רק לאחר ששיטפון בזק חשף את קבריהן של עשרות מקורבנותיו. על פי הבי.בי.סי: "הוא נעצר בשנת 1980 אך שוחרר מהכלא על ידי ממשלת אקוודור בסוף שנת 1998 וגורש לקולומביה. בראיון מתאו בכלא, לופס תיאר את עצמו כאיש המאה ואמר שהוא משתחרר על התנהגות טובה". 

דווחו שהוא שוחרר מהכלא באקוודור ב-31 באוגוסט 1994, נעצר כשעה לאחר מכן כמהגר לא חוקי ונמסר לרשויות קולומביה, שהרשיעו אותו בפרשת רצח מלפני 20 שנה. הוא אובחן כחולה נפש ואושפז במחלקה פסיכיאטרית בבית חולים בבוגוטה. בשנת 1998 הוצהר שהוא שפוי והוא שוחרר בערבות של 50 דולר. כמו כן, ישנם דיווחים שאומרים שהאינטרפול יעץ לרשויות בקולומביה לעצור אותו באשמת רצח משנת 2002.

ראו גם
------

* המרטש מאטלנטה
* המפלצת מפירנצה

|  |  |
| --- | --- |
| בקרת זהויות עריכת הנתון בוויקינתונים | 
* VIAF: 84151776765518010863
* WorldCat: viaf-84151776765518010863

 |
**ארתור אילש** (בהונגרית: **Illés Artúr**; 27 בינואר 1878, בודפשט – 1960, פריז; שמות עט בדויים: "סקורפיו" (עקרב), "ארתור", בשם קודם עד 1903 **בראון**) היה עיתונאי יהודי-הונגרי, פוליטיקאי סוציאל-דמוקרטי. חבר בקואופרטיב הצרכנים הכללי בהונגריה. הוא היה חבר מייסד של התאחדות הלאומית של הפקידים.

ביוגרפיה
--------

ארתור אילש נולד במשפחה יהודית. הוא למד בצרפת לפני פרוץ מלחמת העולם הראשונה. חזר להונגריה בסתיו 1918 והיה מעורב בהקמת ובעבודת מפלגת הקומוניסטים בהונגריה ה-KMP. במועצת הרפובליקה הסובייטית ההונגרית (ממשלה) מונה תחילה לסגן קומיסר העם ואחר כך קומיסר העם (שר) לאספקה ציבורית. לאחר נפילת הרפובליקה היגר לצרפת והפך לאחד ממנהיגי ההגירה ההונגרית שם. ב-1924 וב-1927 הוא היה העורך הראשי "העובד של פריז*".* הוא הפך לחבר במפלגה הקומוניסטית של צרפת. כתביו הופיעו בעיתונים הצרפתיים בפריז תחת שם בדוי "סקורפיו"*.* כתוצאה מפעילותו גורש מצרפת, אולם בסופו של דבר חזר לפריז בשנת 1933. בתום מלחמת העולם השנייה בסוף שנת 1945 בקר בהונגריה למשך זמן קצר. הוא נפטר בצרפת.

ראו גם
------

* יוזף בלני: ממשלות הונגריה. 1887-1992.
* פאל גויאש: חייהם ויצירותיהם של סופרים הונגרים
* צ'אבה נאג': לקסיקון ספרות המהגרים ההונגרית. מוזיאון ספרותי פטפי ומרכז לספרות עכשווית, 2000.
* לקסיקון ההיסטוריה של תנועת העבודה. 1972
* לקסיקון חדש של רוואי. עורך ראשי. איסטוואן קולגה טרשוי. סקסארד, 1996
* לקסיקון ביוגרפי הונגרי חדש. עורך ראשי. לאסלו מרקו. מועדון ספרים הונגרי
* אנה פצ'י: הונגרים בתנועת העובדים המהפכנית בצרפת, 1920-1945. (1982)

לקריאה נוספת
------------

* לקסיקון ביוגרפי הונגרי עורכת ראשית אגנש קניירש. 1967
* "ארתור אילש". *המוזיאון הספרותי פטפי*.

הערות שוליים
------------

1. ↑  A Belügyminisztérium 1903. évi 50347. sz. rendelete. MNL-OL 30796. mikrofilm 292. kép 3. karton. Névváltoztatási kimutatások 1903. év 5. oldal 1. sor.

|  |  |
| --- | --- |
| בקרת זהויות עריכת הנתון בוויקינתונים | 
* ISNI: 0000 0001 1432 9032
* VIAF: 167333270
* WorldCat: viaf-167333270

 |
**ניסוי בנדורה** הוא ניסוי בתחום הפסיכולוגיה שערך הפסיכולוג אלברט בנדורה עם שתי שותפות נוספות בשנת 1961. הניסוי נועד לאשש את תאוריית הלמידה החברתית, אולם הוא גם מוכיח בדרך כלשהי את השפעת תוכניות הטלוויזיה על האלימות בקרב ילדים. תוצאות הניסוי מאששות את הטיעון כי ישנו קשר סיבתי בין צפייה בטלוויזיה לבין הפגנת אלימות וכי ילדים מחקים התנהגות שהם צופים בה. אם ילדים רואים כי האלימות משתלמת הם דוגלים בה ואם הם רואים כי היא מביאה לידי עונש ותגמול שלילי, אזי הם נרתעים ממנה.

מהלך הניסוי
-----------

### חלק ראשון

בחלקו הראשון של הניסוי, חילק בנדורה קבוצת ילדים לשתי קבוצות, לשתיהן נתן לצפות באדם בוגר (במציאות, בטלוויזיה, כדמות מצוירת בסרטון, גבר או אישה) העושה שתי פעילויות שונות בחפצים דומים. קבוצת ילדים אחת צפתה באדם בוגר המכה בובת נחום תקום ומקלל אותה, וקבוצת ילדים שנייה צפתה באדם בוגר המסדר צעצועים בשלווה. 

בשלב שני בנדורה איחד את שתי קבוצות הילדים והכניס אותם לחדר מלא בצעצועים ובובות. אחר כך החוקרות החלו בשיטות שונות להרגיז את הילדים עוד ועוד ורשמו את תגובותיהם.

#### תוצאות

רמת התוקפנות של הילדים שהשתייכו לקבוצה שצפתה באדם הבוגר שהפגין אלימות הייתה גבוהה יותר באופן משמעותי מקבוצת הילדים האחרת. חלקם אף שבו על מעשיו של אותו אדם, הכו בבובות והשמיעו צעקות כמוהו.

### חלק שני

בנדורה חילק כיתה לארבע קבוצות, שלוש קבוצות צפו בסרטון של אדם המכה בובה וקבוצה אחת (קבוצת הביקורת) לא צפתה בסרט. הקבוצות היו:

* קבוצה א', שצפתה בסרט, כאשר האדם מקבל חיזוק חיובי.
* קבוצה ב', שצפתה בסרט, כאשר האדם מקבל עונש.
* קבוצה ג', שצפתה בסרט, כאשר האדם לא מקבל תגובה.
* קבוצה ד', שלא צפתה בסרט כלל (קבוצת הביקורת).

לאחר שסיימו, הוכנסה כל הכיתה (כל ארבע הקבוצות), לתוך חדר שבו הייתה הבובה שהופיעה בסרט,
בנדורה ביקש מהם לעשות את מה שראו בסרט.

#### תוצאות

כל הכיתה, 4 הקבוצות, הכו את הבובה, אך ברמות שונות:

* קבוצה א', שצפתה בחיזוק, הייתה הכי אלימה.
* קבוצה ג', שצפתה בסרט ללא כל תגובה, הייתה פחות אלימה (מקבוצה א').
* קבוצה ד', שלא צפתה בסרט הייתה פחות אלימה (מקבוצה ג').
* קבוצה ב', שצפתה בעונש, הייתה הכי פחות אלימה.

### מסקנות

מדרך תגובתם של הילדים, אפשר להסיק כי ילדים הנחשפים לאלימות שלא מתוגמלת בעונש, נהיים אלימים יותר ואדישים יותר לרמת האלימות שלהם.

קישורים חיצוניים
----------------

* (Bandura, Ross & Ross (1961 - המאמר המקורי של בנדורה ושותפותיו כפי שפורסם ב-*Journal of Abnormal and Social Psychology*.
* ניסוי בנדורה, באתר אנציקלופדיה בריטניקה (באנגלית)
**פאלם טרי** (באנגלית: **Palm Tree**) היא עיירה במדינת ניו יורק שבארצות הברית, כ-70 קילומטרים צפונית-מערבית לעיר ניו יורק. בעבר נקראה **קריית יואל** והייתה אחת משלוש העיירות המרכיבות את העיר מונרו אך ב-2019, לאחר משאל, קיבלה עצמאות משלה, ושטח העיר עם המחוזות מסביב שונה לפאלם טרי שמשמעותו באנגלית "עץ תמר" (ביידיש "טייטלבוים") על שם מייסדה האדמו"ר רבי יואל טייטלבוים. בשנת 2023 גרו בעיירה מעל 40,000 תושבים, כאשר אנשי חסידות סאטמר, המהווים את הרוב מוחלט של התושבים במקום. שפת האם של רוב התושבים היא יידיש. לפי הסטטיסטיקה, פאלם טרי היא באופן רשמי היישוב העני ביותר בארצות הברית.

היסטוריה
--------

העיירה קרויה על-שמו של הרב יואל טייטלבוים האדמו"ר מסאטמר, שעודד את הקמתה ואף בחר את מיקומה. הרב טייטלבוים התרשם מהצלחתה של חסידות סקווירא בייסוד היישוב ניו סקוור. הוא התיישב עם תומכיו בוויליאמסבורג בברוקלין ב-1946, אך השכונה הייתה קטנה מדי לקצב הגידול המהיר של הקהילה והרב גם חשש מהשפעות חיצוניות על חסידיו. לכן הורה לחסידיו לחפש אתר שיהיה די קרוב למרכז הכלכלי, ניו יורק, אך יאפשר להם לגדל משפחות גדולות הרחק מההשפעות המזיקות. בעת ייסוד הקריה ב-1974 התיישבו בה 14 משפחות סאטמריות. ב-2006 התגוררו בה למעלה מ-3,000 משפחות. הרב טייטלבוים נפטר בשנת 1979 והיה לנפטר הראשון שנקבר בבית הקברות של העיירה.

מאז היווסדה, קצב הגידול התושבים בעיירה גבוה ויציב, ונע בין 55%-75% גידול בכל עשור.

כיום
----

הגיל החציוני בעיירה הוא 13 שנה, והוא הנמוך ביותר בכל יישובי ארצות הברית.
נכון למדד העוני של שנת 2009, פאלם טרי היא הרשות המקומית הענייה ביותר בארצות הברית – כ-70% מתושביה נמצאים מתחת לקו העוני. בשנת 2016 לאחר בדיקת איכות החיים בקריית יואל של ה-FBI[דרוש מקור] הראו תוצאות הסקר שרק 49% מהתושבים חיים מתחת לקו העוני, תוצאה שעשויה להעיד על צמיחה כלכלית ביישוב.

על רקע הצמיחה המהירה של העיירה, הנובעת מריבוי טבעי גדול, נוצרו חיכוכים בין תושבי ועסקני קריית יואל לשעבר ליישובים הסמוכים שתושביהם חששו מפגיעה במרקם חייהם ואיכותם. בשנת 2019, לאחר משאל עם, התפצלו מונרו וקריית יואל. קריית יואל הפכה לעיירה עצמאית בשם פאלם טרי הכוללת את העיירה עצמה וכמה דונמים סביבה, עליהם היא עתידה להתרחב ולבנות שכונות נוספות.

דיין ומורה צדק העיירה הוא הרב אליקים געציל ברקוביץ'.

גלריית תמונות
-------------

* שילוט באנגלית בתעתיק יידי בפאלם טרישילוט באנגלית בתעתיק יידי בפאלם טרי
* בית הכנסת של חסידי סאטמרבית הכנסת של חסידי סאטמר
* קברו של רבי יואל טייטלבויםקברו של רבי יואל טייטלבוים

קישורים חיצוניים
----------------

ויקישיתוף מדיה וקבצים בנושא **פאלם טרי** בוויקישיתוף
* סם רוברטס, ביקור בקרית יואל - העיירה הענייה בארה"ב, באתר הארץ, 24 באפריל 2011
* יאיר שרקי, הכירו את העיר הענייה ביותר בארצות הברית, באתר מאקו, 25 בדצמבר 2017.

הערות שוליים
------------

1. ↑  Top 100 cities with youngest residents
**מפלגת העם הקרואטית - ליברל-דמוקרטים** (בקרואטית: **Hrvatska narodna stranka - Liberalni Demokrati**), היא מפלגה ליברלית בקרואטיה.

המפלגה חברה באינטרנציונל הליברלי ובמפלגה האירופית הליברל-דמוקרטית לרפורמה.

המפלגה בגלגולה הנוכחי נוסדה ב-1990. מ-1994 הנהיג אותה רדימיר צ'אצ'יץ'. בשנת 2000 נבחרה לתפקיד וסנה פוסיץ', וב-2008 חזר צ'אצ'יץ' לכהן כראש המפלגה.

בבחירות 1992 זכתה המפלגה בשישה מושבים בפרלמנט של קרואטיה, וב-1995 זכתה בשני מושבים. בבחירות בשנת 2000 זכתה בשני מושבים והשתתפה בקואליציה עם שלוש מפלגות נוספות, בממשלתו של איביצה ראצ'אן. צ'אצ'יץ' כיהן בתקופה זו (2000-2003) כשר השיכון והעבודות הציבוריות. מספר שבועות לאחר הבחירות ב-2000, מונה סטייפן מסיץ', חבר המפלגה ומועמד הקואליציה, לתפקיד נשיא קרואטיה, והוא ממשיך לכהן בתפקיד זה גם כיום (2009).

בוועידת המפלגה שהתכנסה ב-6 בפברואר 2005, החליטו 1,250 צירי המפלגה על מיזוגה עם המפלגה הליברל דמוקרטית של קרואטיה.
בבחירות שהתקיימו לאחר מכן, זכתה המפלגה המאוחדת ב-13 נציגים בפרלמנט, והייתה המפלגה השלישית בגודלה בקרואטיה.

בבחירות שהתקיימו ב-2007, זכתה המפלגה ב-7 מושבים ונותרה באופוזיציה.

קישורים חיצוניים
----------------

ויקישיתוף מדיה וקבצים בנושא **מפלגת העם הקרואטית** בוויקישיתוף
* 

* אתר האינטרנט הרשמי של מפלגת העם הקרואטית

|  |  |
| --- | --- |
| בקרת זהויות עריכת הנתון בוויקינתונים | 
* VIAF: 305687053
* WorldCat: viaf-305687053

 |
**פרן קוטון** (באנגלית: **Fearne Cotton**; נולדה ב-3 בספטמבר 1981) היא מנחת טלוויזיה ושדרנית רדיו בריטית.

ביוגרפיה
--------

קוטון נולדה בלונדון רבתי לאם מטפלת אלטרנטיבית ולאב העוסק בעיצוב.

היא החלה את עבודתה כמגישת טלוויזיה בהיותה בת חמש עשרה במסגרת תוכנית הילדים "מועדון דיסני", זאת לאחר שזכתה בתחרות כישרונות צעירים עבור הנחיית התוכנית.

ב-2001 הצטרפה ל-CBBC, אגף הילדים של הBBC שם הגישה את תוכנית המדע "Eureka TV" ואת תוכנית האומנות ומלאכת היד "Finger Tips".

משנת 2002 ועד 2004 הגישה את תוכנית הבוקר "Smile".

ב-2006 הנחתה את העונה השנייה של "אי האהבה", תוכנית ההכרויות של ITV.

ב-2006 ו-2007 שימשה כדוברת הניקוד הבריטי באירוויזיון.

ב-2007 גם הנחתה את "Making Your Mind Up", האירוע לבחירת נציג בריטניה באירוויזיון, במהלך ערב זה נרשמה מבוכה כאשר היא והמנחה שלצידה טרי ווגן הכריזו בו זמנית את שם הזוכה, אלא שקוטון קראה בשמה של להקת סקוץ' ואילו ווגן קרא בשמה של הזמרת סינדי. קולו של ווגן היה חזק יותר, והקהל היה משוכנע שסינדי היא הזוכה. קוטון מיד דאגה להבהיר כי ווגן טעה, ולהקת סקוץ' היא נציגת הממלכה המאוחדת בהלסינקי. עד היום, ווגן לא מספק הסבר הגיוני לטעות זו. 

בשנת 2008 עברה לארצות הברית על מנת להגיש את המשדר של ספר השיאים של גינס, היא פעילה עבור צדקה ותומכת במספר ארגונים בתחום.

קישורים חיצוניים
----------------

ויקישיתוף מדיה וקבצים בנושא **פרן קוטון** בוויקישיתוף
* 

* אתר האינטרנט הרשמי של פרן קוטון (באנגלית)
* פרן קוטון, ברשת החברתית פייסבוק

* פרן קוטון, ברשת החברתית אקס (טוויטר)

* פרן קוטון, ברשת החברתית אינסטגרם

* פרן קוטון, סרטונים בערוץ היוטיוב

* פרן קוטון, באתר פינטרסט

* פרן קוטון, במסד הנתונים הקולנועיים IMDb (באנגלית)

* פרן קוטון, באתר MusicBrainz (באנגלית)

הערות שוליים
------------

1. ↑  "Eurovision gaffe 'not technical'" (באנגלית בריטית). 2007-03-19. נבדק ב-2018-11-29.

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007385840105171
* GND: 1155034708
* ISNI: 0000 0003 7190 0260
* LCCN: nb2009021520
* MusicBrainz: ab505ab6-8c2d-4ebe-99ea-0a6359353e99
* VIAF: 96794586
* WorldCat: lccn-nb2009021520

 |
מעבדות בבנין הפקולטה להנדסת ביוטכנולוגיה ומזון
**הפקולטה להנדסת ביוטכנולוגיה ומזון** של הטכניון בחיפה נוסדה בשנת 1992, והיא עוסקת בהכשרה של מהנדסי מזון. דיקנית הפקולטה היא פרופ' סימה ירון.

היסטוריה
--------

ראשיתה של הפקולטה להנדסת ביוטכנולוגיה ומזון בשנת 1953 במינויה של ועדה שבחנה את הצורך בייסודה של מחלקה לטכנולוגיה של מזון. הוועדה, שבראשה עמד יוסף ברוורמן, שהיה אז הנספח המדעי בשגרירות ישראל בלונדון, המליצה על הקמת "מדור" עצמאי. בשנת 1954 הוקם המדור תחת השם
"הנדסת מזון וביוטכנולוגיה". בעשור הראשון לקיומו פעל המדור באוטונומיה תקציבית, מינהלית ואקדמית, עד שבשנת 1967 הוקמה המחלקה להנדסת מזון וביוטכנולוגיה.

בסוף שנות השמונים, לאור ההתפתחות המואצת בתחום הביוטכנולוגיה המולקולרית, קיבלה הפקולטה החלטה אסטרטגית להגביר את הפעילות בתחום במספר דרכים: גיוס חברי סגל חדשים, הקמת תשתיות, עידוד המחקר ותוכניות לימודים. אסטרטגיה זו הובילה לייסוד המסלול הראשון בארץ להנדסת ביוטכנולוגיה, ולחנוכת המעבדות לביוטכנולוגיה על שם אוטו-מאירהוף באגף על שם שירלי וארתור ויזין בשנת 1992, השנה בה הפכה המחלקה לפקולטה.
בשנת 2004 הוחלט על שינוי שמה של הפקולטה מ"הפקולטה להנדסת מזון וביוטכנולוגיה" ל"הפקולטה להנדסת ביוטכנולוגיה ומזון". כיום, פקולטה זו היא בין הבודדות בעולם המשלבת את תחומי הביוטכנולוגיה והמזון תחת קורת גג אחת. בוגרי הפקולטה מצוידים בתואר משולב (הנדסת ביוטכנולוגיה ומזון), עם התמחות באחד משני המסלולים, וכך הם יכולים להשתלב הן בתעשייה הביוטכנולוגיה, והן בתעשיית המזון.

מבנה הפקולטה
------------

הפקולטה מכילה שלושה אגפים: אגף ההוראה, הכולל אודיטוריום ובו 150 מקומות, כיתות לימוד, חוות מחשבים גדולה וכן את משרדי הפקולטה; האגף המרכזי, הכולל שתי מעבדות הוראה למיקרוביולוגיה, וכימיה ואנליזה של מזון. וכן מעבדת סטודנטים לריאקטורים ביולוגיים. האגף השלישי, הוא אגף מעבדות המחקר הפזור במרחבים השונים של הבניין. באגף זה מצוי מכשור שנועד לתת לסטודנטים התנסות בתהליכים שונים הרווחים בתעשיות המזון והביוטכנולוגיה.

הפקולטה כיום
------------

בפקולטה 26 חברי סגל, כ-260 סטודנטים לתואר ראשון, 80 סטודנטים לתארים מתקדמים. חברי הסגל האקדמי של הפקולטה להנדסת ביוטכנולוגיה ומזון פעילים בהוראה ובמחקר בתחומים הבאים: הנדסה וטכנולוגיה של מזון, כימיה פיזיקלית של מזון, אריזת מזון, כימיקלים ומוצרים עדינים, בדיקות מזון ואבטחת איכות, רעילות מזון, תזונה, הנדסת ביוטכנולוגיה וגנטיקה, מיקרוביולוגיה של מזון, ביוכימיה של מזון, הנדסת ביוכימיה. הפקולטה כוללת מעבדות מודרניות בתחום הביוטכנולוגיה, אשר כוללות מתקן לבדיקות וניסוי של תהליכים תעשייתיים, ומעבדת אריזה.

מסלולי לימוד
------------

* **בוגר בהנדסת מזון וביוטכנולוגיה** - תוכנית ארבע שנתית המכשירה את הבוגר להיות מהנדס בהנדסת מזון וביוטכנולוגיה. תוכנית הלימודים מספקת רקע בהנדסת מזון וביוטכנולוגיה. תוכנית מעניקה תואר ראשון "בוגר במדעים בהנדסת מזון וביוטכנולוגיה".
* **מסלול משולב כימיה והנדסת מזון וביוטכנולוגיה** - תוכנית משותפת עם הפקולטה לכימיה התוכנית מעניקה תואר ראשון בכימיה ותואר ראשון בהנדסת מזון וביוטכנולוגיה.
* **מסלול משולב ביולוגיה והנדסת מזון וביוטכנולוגיה** - תוכנית משותפת עם הפקולטה לביולוגיה התוכנית מעניקה תואר ראשון בביולוגיה ותואר ראשון בהנדסת מזון וביוטכנולוגיה.

קישורים חיצוניים
----------------

ויקישיתוף מדיה וקבצים בנושא **הפקולטה להנדסת ביוטכנולוגיה ומזון** בוויקישיתוף
* 

* אתר האינטרנט הרשמי של הפקולטה להנדסת ביוטכנולוגיה ומזון
הרב **חיים זבולון חרל"פ** (א' באייר תרס"ב, 8 במאי 1902 – כ"א בתמוז תשכ"ו, 9 ביולי 1966) היה רבה של ראשון לציון כארבעים שנה.

תולדותיו
--------

נולד בירושלים לרב יעקב משה חרל"פ ולפסיה בת הרב מיכל ורניקובסקי. למד בישיבת עץ חיים, בישיבת "הרב דובער מנישביץ" שנוסדה בידי מנישביץ, ובישיבת מרכז הרב, אצל אביו ואצל הרב קוק. הוסמך לרבנות על ידי הרב קוק והרב איסר זלמן מלצר. בשנת תרפ"א נישא לרבקה, בת הרב אברהם דב שקול.

היה בין מייסדי חברת "נחלת ישורון" בירושלים לשם גאולת אדמות בירושלים. תחת ניהולו רכשה החברה אדמה על הר הצופים.

בשנת תרפ"ד (1924) התמנה לרב בסג'רה, וכעבור שנה התמנה לרבה של ראשון לציון ופעל בה במשך כארבעים שנים. היה פעיל בחיי הדת המושבה, ייסד בה חברות ללימוד תורה בשם "תפארת חיים", סייע להקמת מוסדות חינוכיים, וליווה את הפיכתה לעיר. כן השתתף בכינוסים דתיים ותורניים ארציים. היה ציר באספה הבוחרת של הרבנות הראשית לארץ ישראל. פרסם מאמרים תורניים, מודעות ומכתבים בנושאים שעל סדר, בבמות ציבוריות רבות.

הרב חרל"פ נפטר בפתאומיות בערב שבת, כ"א בתמוז תשכ"ו, בהיותו כבן 64. הוא נטמן בבית הקברות סנהדריה בירושלים.

בשנת 1991 נקרא רחוב בעיר ראשון לציון על שמו.

לרב חיים זבולון ואשתו רבקה סרקא (בת הרב אברהם דב שקול) נולדו שני בנים ושבע בנות.

ביניהם: הרב יצחק מאיר חרל"פ - רבה של יקנעם. בתם אהובה, נישאה לבן אחותו הרב ניסן מאיר פייביל זק"ש. וחוה ברז"ל היא אלמנתו של צבי ברז"ל.

ספריו
-----

* **מעין חיים** - על התורה: חלק א': ספר בראשית, באתר היברובוקס
* **נחלי חיים** - ביאורי הלכות ובמיוחד במצוות התלויות בארץ וענייני שביעית, באתר היברובוקס
* **באר חיים** - הלכה ודרוש, באתר היברובוקס
* **האור**, באתר היברובוקס

דברים משמו על יום העצמאות ומדינת ישראל נדפסו בחוברת 'מי חכם וישמור אלה' בהוצאת מכון 'איי הי"ם'.

קישורים חיצוניים
----------------

* דוד תדהר (עורך), "הרב חיים זבולון חרל"פ", באנציקלופדיה לחלוצי הישוב ובוניו, כרך ג (1949), עמ' 1301
* הרב ר' חיים זבולון חרל"פ ז"ל, "אור המזרח", כרך ט"ז, חוברת א' (נ"ה), תשרי-כסלו תשכ"ז, עמ' 64-63
* חרל"פ חיים זבולון, באתר מוזיאון ראשון לציון

הערות שוליים
------------

1. ↑  הרב ח. ז. חרל"פ, דבר, 10 ביולי 1966, עמ' 5
2. ↑  נפטר הרב חיים זבולון חרל"פ, הצופה, 10 ביולי 1966, עמ' 1; הרב חיים זבולון חרל"פ הובא למנוחות בירושלים, שם, 11 ביולי 1966, עמ' 1; הרב חרל"פ למנוחות, דבר, 11 ביולי 1966, עמ' 8

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007519122205171
* ISNI: 0000 0000 3569 148X
* LCCN: n95117706
* VIAF: 38630505
* WorldCat: lccn-n95117706

 |
**תומאס מרטין לאורי** (באנגלית: **Thomas Martin Lowry**;‏ 26 באוקטובר 1874 – 2 בנובמבר 1936) היה כימאי פיזיקלי אנגלי אשר פיתח בו זמנית ובאופן בלתי־תלוי עם יוהנס ניקולאוס ברונסטד את תאוריית ברונסטד–לאורי לחומצות ובסיסים. היה חבר־מייסד ומאוחר יותר אף נשיא של אגודת פאראדיי. לאורי לימד כפרופסור באוניברסיטת לונדון ואחר כך באוניברסיטת קיימברידג'.

ביוגרפיה
--------

לאורי נולד בלאו מור, ברדפורד, מערב רידינג של יורקשייר, אנגליה, במשפחה קורנית. הוא היה בנו השני של הכומר א.פ. לאורי שהיה שר הכנסייה הוסליאנית באלדרשוט מ-1892 עד 1919. הוא התחנך בבית הספר קינגסווד, באת', סומרסט, ולאחר מכן במכללה הטכנית המרכזית בדרום קנזינגטון. באותן שנים הוא הבין שהוא רוצה להיות כימאי. הוא למד כימיה אצל הנרי אדוארד ארמסטרונג, כימאי אנגלי שתחומי העניין שלו היו בעיקר בכימיה אורגנית אך כללו גם את טבעם של יונים בתמיסות מימיות. מ-1896 עד 1913 היה לאורי עוזרו של ארמסטרונג, ובין 1904 ל-1913 עבד כמרצה לכימיה במכללת ההכשרה של וסטמינסטר. בשנת 1913 הוא מונה לראש המחלקה הכימית בבית החולים גיא, והיה למורה הראשון לכימיה בבית ספר לרפואה שהפך לפרופסור באוניברסיטת לונדון. משנת 1920 ועד מותו, שימש לאורי כראש הקתדרה לכימיה פיזיקלית באוניברסיטת קיימברידג'. הוא נישא לבתו של הכומר סי' ווד בשנת 1904 והותיר אחריו אלמנה, שני בנים ובת.

מאז 1903, עת הוקמה אגודת פאראדיי, לורי היה חבר פעיל בה, ואף היה נשיאהּ בשנים 1928–1930. ב־1914 נבחר כעמית בחברה המלכותית. במהלך מלחמת העולם הראשונה ולאחריה, לורי עסק בניהול פעילות מילוי־פגזים (1917–1919), עבד עבור ועדת לוחמת החפירים, ועדת הלוחמה הכימית, וּועדת החימוש. על שירותו זה, עוטר בחברות במסדר האימפריה הבריטית ובמסדר הקדושים מוריס ולזארוס.

לקריאה נוספת
------------

* N. T. M. Wilsmore, W. J. Pope, W. S. Calcott, F. W. Edwards, Obituary notices: John Kenneth Harold Inglis, 1877–1935; Thomas Martin Lowry, 1874–1936; Camille Matignon, 1867–1934; Julius Arthur Nieuwland, 1878–1936; P. A. Ellis Richards, 1868–1936; Percy Richard Sanders, 1875–1937, **J. Chem. Soc.** 0, 1937, עמ' 700–711 (2–6) doi: 10.1039/JR9370000700

קישורים חיצוניים
----------------

ויקישיתוף מדיה וקבצים בנושא **מרטין לאורי** בוויקישיתוף

* מרטין לאורי, באתר פרויקט הגנאלוגיה במתמטיקה

הערות שוליים
------------

1. ↑  Society of Chemical Industry, **Journal of the Society of Chemical Industry**, N/A, 1923
2. ↑  William Jackson Pope, Thomas Martin Lowry, 1874-1936, **Obituary Notices of Fellows of the Royal Society** 2, 1936-01-01, עמ' 287–293 doi: 10.1098/rsbm.1938.0009

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007274777805171
* BIBSYS: 7152
* BnF: cb134861955 (data)
* CiNii: DA02280167
* GND: 117251860
* ISNI: 0000 0000 8359 2590
* LCCN: n87805187
* MGP: 141936
* NLA: 36020231
* NTA: 143161458
* RERO: 02-A003533639
* SNAC: w69t4cg7
* SUDOC: 085844292
* Trove: 1188850
* VIAF: 14924521
* WorldCat: lccn-n87805187

 |
**Gee** הוא המיני אלבום הראשון של להקת הבנות הקוריאנית Girls' Generation. הוא יצא לחנויות ב-7 בינואר 2009. יומיים לפני כן יצא השיר "Gee" כסינגל דיגיטלי באתרי מוזיקה שונים באינטרנט.

מקור השם
--------

שמו של המיני אלבום מגיע משם השיר "Gee". זהו שיר קצבי שמספר על ילדה המתאהבת בפעם הראשונה. שם השיר אמור להיות כתרועת הפתעה, בדומה לביטוי: "어머나!-Eo-meo-nah!" הדומה במשמעותו לביטוי "הו אלוהיי" (באנגלית:"Oh, my goodness!") או בפשטות "הו בחיי" (באנגלית:"Oh Gee").

קידום המכירות
-------------

לאחר שלא הופיעה במשך תשעה חודשים, הייתה אמורה הלהקה לבצע הופעת קאמבק ב-9 בינואר 2009 ב-KBS's Music Bank, אך כתוצאה מסיבות לא ידועות ההופעה נדחתה ל-10 בינואר ובוצעה ב-(MBC's 쇼! 음악 중심 (Show! Music Core‏. במסגרת קידום המכירות נתלו ברחבי סיאול שלטי חוצות שהציגו בנפרד את חברות הלהקה וכללו קדימון באורך 25 שניות לשיר "Gee".

הישגיו
------

השיר "Gee" הגיע למקום הראשון בטבלת המוזיקה Cyworld בתוך כמה שעות לאחר יציאתו הרשמית באתרי המוזיקה השונים. כמו כן הגיע השיר בתוך יומיים למקומות הראשונים בעוד 6 טבלאות מוזיקה באתרים דיגיטליים אחרים.

SM Entertainment דיווחה כי מעל 70,000 עותקים של השיר "Gee" נשלחו לחנויות כתוצאה מהביקוש, בעוד שמנתח המכירות של החברה Hanteo דיווח כי נמכרו כ-30,000 עותקים.

וידאו קליפ לשיר הנושא
---------------------

הקליפ המלא לשיר "Gee" יצא ב-7 בינואר 2009, ובו מוצגות חברות הלהקה כבובות ראווה לאחר סגירת החנות. בנוסף מופיע בקליפ בתפקיד אורח Minho חבר בלהקה שייני. הקליפ זכה ללמעלה ממיליון צפיות.

רשימת השירים
------------


| מס' | שם | משך |
| --- | --- | --- |
| 1. | Gee | 3:22 |
| 2. | Way to Go | 3:03 |
| 3. | Dear. Mom | 4:05 |
| 4. | Destiny | 3:25 |
| 5. | Let's Talk About Love | 4:13 |
| **משך כולל:** | **18:10** |

קישורים חיצוניים
----------------

* מידע על האלבום *Gee* באתר MusicBrainz
* האלבום *Gee* באתר Discogs

Girls' Generation Mini Album - Gee

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz release group: 9a8757c6-d6ef-30ef-9a2b-ff10a9624a83

 |
**חריסטוס מנדאס** (ביוונית: **Χρήστος Μανδάς**; נולד ב-17 בספטמבר 2001 בפיראוס שביוון) הוא כדורגלן יווני המשחק בעמדת השוער בקבוצת לאציו מהסרייה א'.

קריירת מועדונים
---------------

מנדאס גדל במחלקת הנוער של אטרומיטוס. ב-28 בנובמבר 2017 ערך את הופעת הבכורה שלו בקבוצה הבוגרת של המועדון, בניצחון 4-0 על ספרטה במסגרת הגביע היווני לעונת 2017/2018. ב-5 במאי 2018 ערך את הופעת הבכורה שלו בליגת העל היוונית, בניצחון 4-0 על קרקירה במסגרת המחזור ה-30 לעונת 2017/2018. בסך הכל ערך 28 הופעות ליגה במדי המועדון.

ב-31 בינואר 2022 חתם מנדאס על חוזה לארבע שנים וחצי ב-OFI כרתים מליגת העל היוונית. ב-14 במאי ערך את הופעת הבכורה שלו במועדון, בהפסד 5-0 לוולוס במסגרת הליגה לעונת 2021/2022. בסך הכל ערך 29 הופעות ליגה במדי המועדון.

ב-1 בספטמבר 2023 חתם מנדאס בלאציו מהסרייה א'.

קישורים חיצוניים
----------------

* פרופיל, באתר Transfermarkt
* פרופיל, באתר Soccerway
* פרופיל, באתר FootballDatabase.eu

הערות שוליים
------------

1. ↑  ΟΦΗ: Ανακοίνωσε τον Μανδά έως το 2026 באתר Sport24, ‏ 31 בינואר 2023 (ביוונית)
2. ↑  Chrīstos Mandas è un nuovo calciatore biancoceleste באתר הרשמי של לאציו, 1 בספטמבר 2023 (באיטלקית)

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"חריסטוס מנדאס"**.
**מגנטיט** (באנגלית: **Magnetite**) הוא מינרל שנוסחתו Fe3O4, אחד מתחמוצות הברזל (תחמוצת אחרת לדוגמה היא המטיט). מגנטיט הוא המינרל המגנטי ביותר על כדור הארץ ומצפנים קדומים היו מורכבים ממנו. מגנטיט מתמוסס באיטיות בחומצת מימן כלורי וגרגריו נמצאים כמעט בכל סלעי היסוד וברוב סלעי המשקע, בנוסף לכך מגנטיט הוא מקור חשוב להפקת ברזל.

לעיתים מגנטיט נמצא בכמויות גדולות בחול ים (מספיקה העברת מגנט קרוב לחול על מנת לתפוס גרגרי מגנטיט). חול שמכיל מגנטיט נמצא במגוון מקומות כמו קליפורניה וניו זילנד. מרבצי מגנטיט אחרים נמצאים בשוודיה, נורווגיה, גרמניה, איטליה, שווייץ, דרום אפריקה, הודו, מקסיקו ובארצות הברית באורגון, ניו ג'רזי, פנסילבניה, צפון קרוליינה, וירג'יניה, ניו מקסיקו, יוטה וקולורדו. ביוני 2005 חברת מחקר מצאה מרבץ עצום של מגנטיט בפרו.[דרוש מקור]

גבישי מגנטיט נמצאו במספר חיידקים (דוגמת *Aquaspirillum magnetotacticum*) ובמוחן של דבורים, טרמיטים ובמספר ציפורים (למשל ביונה). גם באדם נמצא גביש מגנטיט זעיר באף. השערות מציעות שאורגניזמים מסוימים יכולים לחוש בשדה המגנטי של כדור הארץ בעזרת גבישי המגנטיט שמצויים בגופם וכך לנווט בו.

צורות מגנטיט שכמעט זהות לצורות הקיימות בחיידקים מסוימים בכדור הארץ נמצאו במטאור ALH84001 שמקורו במאדים. גילו של המטאור נאמד בכ-3.9 מיליארד שנים. ההשערה שמקור המגנטיט הוא בחיידקים פרימיטיביים שחיו בעבר על מאדים, עדיין שנויה במחלוקת.

ראו גם
------

* ביומינרליזציה

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **מגנטיט** |
| ויקישיתוף תמונות ומדיה בוויקישיתוף: **מגנטיט** |

* מגנטיט ביצורים חיים (אנגלית)
* מגנטיט, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007543550705171
* BnF: cb12243305w (data)
* GND: 4114488-0
* LCCN: sh85079771
* NDL: 00574881

 |
**אורי גת** (נולד ב-1977) הוא מתופף, בסיסט ומפיק מוזיקלי ישראלי. ידוע בעיקר בשל השתתפותו כמתופף של להקת הFאנק-רוק כבד הישראלית "מרסדס בנד".

ביוגרפיה
--------

אורי גת נולד בירושלים. הוא החל את הקריירה שלו כמתופף בתקופת נעוריו דרך כמה להקות מקומיות, אך אף אחת מהן לא הצליחה בסצנת הרוק'נרול של ירושלים החילונית.

בשנת 1998 הצטרף ללהקה מרסדס בנד, להקת Fאנק ירושלמית שהכילה את גל תורן, רונן כוכבי, אורי גת ואריאל שרבקובסקי. הלהקה הייתה להצלחה גדולה בסצנת הרוק-פאנק של אותה תקופה, ומהר מאוד עברה לתל אביב, שם נשארו חברי הלהקה עד היום.

האלבום הראשון, מרסדס בנד, יצא בשנת 2004, שנים לאחר הקמת הלהקה, והיה להצלחה. הוא הכיל כמה להיטים, בהם "בואי ונביא לך ת'פאנק", אשר נכתב בידיי גל תורן ואורי גת. השיר היה להצלחה גדולה ברדיו, עם מספר השמעות רבות ברשות השידור וגלגלצ.

בשנת 2009 יצא אלבומה השני של הלהקה, תביאו בירות, שגם הוא היה להצלחה. באלבום זה שני שירים שנכתבו בשיתוף של גל תורן ואורי גת, "חגים" ו-"דיסקו קלאב". השירים אמנם הצליחו בתוך קהל מעריצי הלהקה, אך אף אחד מהם לא יצא לאור כסינגל נפרד, וההשמעות שלהם ברדיו היו מעטות.

בשנת 2011 יצא אלבום שלישי ללהקה בשם זהות, אשר היה תפנית קלה בסגנון המוזיקלי של הלהקה. באלבום זה היה גת דומיננטי פחות מבחינה לירית, ורק שיר אחד נכתב בשיתוף שלו, "די". לעומת זאת, באלבום זה הוא שימש לא רק כמתופף על מערכת התופים אלא ניתן להבחין בנגינתו על כלי הקשה שונים (בהם טימפני, מרימבה וכלים דרום-אמריקאים נוספים) לצד שימוש יוצא דופן בפד תיפוף. השימוש בפד הפך דומיננטי אף יותר באלבום הבא.

בשנת 2019 יצא האלבום האחרון עד כה של הלהקה, מה זה הדבר הזה. בשלב זה נותרו רק גת ותורן מההרכב המקורי, בעוד שבזמן החולף התחלפו כשלושה נגנים שונים בתפקיד גיטרה בס וגיטרה. באלבום זה הלהקה פנתה יותר לכיוון של מוזיקה אלקטרונית פסיכדלית, כיוון מוזיקלי שבו חשק גת זה זמן מה. באלבום ניתן להבחין בו בשימוש בתופים אלקטרוניים לצד פד תיפוף, והסינגל המפורסם ביותר מאותו אלבום, "דאווינים", נכתב על ידו.

דיסקוגרפיה
----------

* מרסדס בנד - 2004
* תביאו בירות - 2009
* זהות - 2011
* מה זה הדבר הזה - 2019

קישורים חיצוניים
----------------

* מילים לשירים של אורי גת, באתר "שירונט"
אריזת מקלות בייגלה ("מקלות מלוחים"). על האריזה מודפס תאריך אחרון למכירה ותאריך תפוגה
חבילת פחית שימורים של קרקר עמיד המתלווה למנת קרב צה"לית, בעלת חיי מדף של חמש עשרה שנים.
בלוגיסטיקה, **חיי מדף** של מוצר הוא פרק הזמן שבו ניתן **לאחסן** את המוצר ממועד ייצורו כך שעדיין יישאר בר שימוש (ואילו המושג אורך חיים מתייחס לפרק הזמן הצפוי שניתן יהיה **להשתמש** במוצר לאחר שיצא מהאריזה). חיי המדף של מוצר מוגבלים בעיקר עקב תהליכים כימיים, כגון קורוזיה, הפוגעים בתפקודו גם בלא שנעשה בו שימוש. גורם נוסף המשפיע על חיי המדף של מוצרים מסוימים הוא יציבות הטכנולוגיה: במוצרים שבהם התקדמות הטכנולוגיה מהירה מאוד, המוצר עשוי להפוך תוך זמן לא רב לחסר ערך גם אם מבחינה פונקציונלית הוא תקין לחלוטין.

לחיי המדף של מוצר חשיבות בתכנון מלאי של מוצר זה, בעת החזקתו במחסן, בחנות וכדומה.

הארכת חיי המדף של מוצר נעשית בשלבים אחדים במחזור החיים שלו:

* בשלב הייצור: שימוש בחומרים המבטיחים חיי מדף ארוכים יותר, לעיתים הוספת חומרים שזו מטרתם, כגון הוספת חומר משמר למוצרי מזון.
* בשלב האריזה: שימוש באריזות המבטיחות חיי מדף ארוכים יותר, כגון אריזת ואקום או הוספת סיליקה ג'ל לאריזה של מוצרי אלקטרוניקה לשם צמצום הלחות באריזה.
* בשלב האחסון: אחסון בתנאים אופטימליים מבחינת טמפרטורה, לחות, תאורה וכדומה.

חיי מדף של מזון
---------------

באזורים מסוימים בעולם מחויבים יצרנים להוסיף תאריך אחרון לשיווק או לצריכה על אריזת מוצרי מזון ותרופות. במוצרי חקלאות המונח מתייחס לפרק הזמן שבו המוצר טרם נרקב. במוצרי מזון אחרים המונח חיי מדף של מזון הוא בעל משמעות שונה. המונח חיי מדף מתייחס לאיכות המזון, בעוד המונח "תאריך תפוגה" מתייחס לרמת הבטיחות בצריכתו. לעיתים קרובות, מזון אשר עבר את "זמן המדף" שלו עדיין בטוח לצריכה, אך איבד את איכותו המרבית. בחנויות רבות חותרים למכירה בשיטת נכנס ראשון יוצא ראשון, כך שמוצרים הקרובים יותר לסוף חיי המדף שלהם יהיו קרובים יותר לצרכן מאשר מוצרים מאותו סוג בעלי חיי מדף ארוכים יותר. במקרים רבים, מכירת מוצר שפג תוקפו עשויה לגרור אחריה קנס לחנות.

בבישול נעשה לעיתים שימוש משיקולי חיסכון במוצרים בסוף חיי המדף שלהם, אשר כבר לא ניתן להשתמש בהם כפי שהם, להכנת מאכלים אחרים, בעלי איכויות שונות. כך למשל מכינים מלחם יבש פרנץ' טוסט, ובמדינות רבות במערב מקובלת "ארוחת שאריות", עם מאכלים כמו "בַּאבֵּל אֵנְד סְקְוִויק" (לביבת ירקות מהמטבח הבריטי) המוכנים משאריות תבשילי ירקות ובשר.

ראו גם
------

* שימור מזון
* אובדן מזון
* התיישנות מתוכננת

קישורים חיצוניים
----------------

ויקישיתוף מדיה וקבצים בנושא **חיי מדף** בוויקישיתוף
* אתר למנויים בלבד דני בר-און, ל-30 אלף הסיבות לאכול מזון פג תוקף הצטרפה כעת סיבה נוספת: החיים עצמם, באתר הארץ, 1 באפריל 2020

|  |  |
| --- | --- |
| בקרת זהויות עריכת הנתון בוויקינתונים | 
* GND: 4391043-9

 |


1. ↑  Yoav Zitun, Cracker vs. cracker: IDF nibbles on a new biscuit, ynetnews, ‏29 במרץ 2017
גבינת **לאיול** (בצרפתית: **Laguiole**), הנקראת לפעמים **Tome de Laguiole**, היא גבינה צרפתית לא מבושלת שמיוצרת בכבישה, מרמת אוברק (Aubrac), הממוקמת בין 800 לבין 1400 מ' גובה, באזור אוורון בחלקה הדרומי של צרפת. היא קיבלה את שמה מהעיירה הקטנה לאיול (Laguiole) ומוגנת תחת הכינוי מקור מבוקר (Appellation d'Origine Contrôlée (AOC)) הצרפתי מאז 1961 וגם בעלת הסמכה של כינוי מקור מוגן מאז 1996.

היסטוריה
--------

מסופר שגבינת לאיול הומצאה במנזר בהרי אוברק במאה ה-19. על פי דיווחים היסטוריים, הנזירים העבירו את המתכון להכנת גבינה זו מבקר שרעה בשדות מרעה ההרים, ליושבי הבקתות המקומיים, כלומר לבעלי הבורונים, דהיינו בקתות ההרים.

מאפיינים
--------

french-cheese.com מתאר את טעם הגבינה כך:

> 
> "לכן היא רכה באופן מפתיע על החך ומותירה תחושת רטיבות מתמשכת. טעם אגוזי הלוז הראשון שלו הופך במהירות לזר חומצי עדין, שבו נגיעות של ניחוחות פרחוניים עם תחושה מרירה קלה מתערבבים יחד עם הטעם הפיקנטי החומצי הנמוך שלה בגלל המלח."
> 
> 
> 
>

ייצור
-----

כיום, לאיול מיוצרת בשלושה מחוזות שונים: אוורון, קנטל ולוזר על ידי הקואופרטיבי Jeune Montagne. זהו היצרן היחיד המורשה כיום לייצר גבינה זו. עם תכולת שומן של 45% (מהחומר היבש), ללאיול יש תוך של משחה דחוסה ולא מבושלת העשויה אך ורק מחלב פרה צרפתי זימנטל גולמי (לא מפוסטר), שנחלב בין מאי לבין אוקטובר מעל 800 מטר גובה. 666 טון גבינה זו הופקו בשנת 1998 (ירידה של 9.14% מאז 1996) שהופקו מ-20,000 - 30,000 ליטר חלב שנאסף מ-79 חוות שונות.

הגבינה שוקלת 40–50 ק"ג בגלגל והיא מסומנת ונבדלת על ידי סימן פר ושמה מוטבע על הקליפה, וכן על ידי לוח תווית זיהוי מאלומיניום. תהליך הייצור שלה מתחיל באנזים הגבנה לפני לחיצת הגבן (גבינה מוקרשת) במכבש בשני שלבים רצופים. ההתישנות נמשכת שישה חודשים לפחות ועשויה להיות ארוכה עד שנים עשר חודשים. הקליפה טבעית וקשה, תוך הגבינה בצבע קש גמישה ומוצקה, והמרקם עשיר וקרמי. יינות מומלצים לצריכה עם הגבינה: יינות אדומים פירותיים כמו מרסיאק, קאהור או Etraygues.

באופן מסורתי, Tome de Laguiole (או Tomme) היא אחד המרכיבים העיקריים באליגוט (מחית תפוחי אדמה עם גבינה, שמנת וחמאה).

קישורים חיצוניים
----------------

ויקישיתוף מדיה וקבצים בנושא **לאיול** בוויקישיתוף

הערות שוליים
------------

1. ↑  Brisson, Pierre (2016-05-30). "Fromage du mois de mai : le Laguiole ! Venez découvrir". *Paroles de Fromagers* (בצרפתית). נבדק ב-2022-09-29.
2. ↑  "Laguiole: infos, nutrition, saveurs et qualité du fromage". *Produits Laitiers de France* (באנגלית אמריקאית). נבדק ב-2022-09-29.
**זהבה יעקבי** (סופיה לבית **פייגנבוים** ;24 בינואר 1940 - דצמבר 1999) הייתה היסטוריונית אמנות ישראלית שהתמחתה בחקר אמנות צלבנית.

יעקבי נולדה בלבוב, פולין (כיום באוקראינה). אביה, יוסף פייגנבאום, נספה בשואה; אמהּ, אלה (לבית פביאן), ניצלה על ידי בריחה מרכבת שהובילה אותה למחנה השמדה והצטרפה לתנועת ההתנגדות הפולנית. בתקופה זו יעקובי, שהוטבלה ושמה שונה לברברה, חיה בסתר בביתה של פולנייה. לאחר המלחמה היא התאחדה עם אמה; מ-1945 עד 1949 הן נדדו בפולין, גרמניה, איטליה ודרום אמריקה. בשנת 1949 התיישבו בישראל, אך האם נפטרה באותה שנה.

בשנת 1964 סיימה יעקבי לימודים לתואר ראשון בספרות אנגלית ובספרות עברית באוניברסיטה העברית בירושלים. היא החלה ללמד בחוג לתולדות האמנות של אוניברסיטת חיפה ב-1970, קיבלה תואר שני בתולדות האמנות ב-1972, והייתה למרצה בכירה ב-1973. בשנת 1976 קיבלה יעקבי תואר דוקטור מהאוניברסיטה העברית. בין השנים 1978 עד 1982 עמדה בראש החוג לאמנות באוניברסיטת חיפה. תחום ההתמחותה היה פיסול רומנסקי וצלבני, והיא הקדישה את רוב זמנה לפסלים שנמצאו בישראל.

אחת מתוצאות מחקריה של יעקובי הייתה האפשרות לייחס פסלים לסדנאות ספציפיות, כגון זו שפעלה בקרבת הר הבית בירושלים, ולאפשר הנחות לגבי מקורם של סתתי האבן שלה. במחקרה על הכותרות שהתגלו ליד כנסיית הבשורה בנצרת, יעקובי סברה שניתן לשחזר לפיהן את השער המערבי שאליו השתייכו במקורן.
באמצעות רישום מהמאה ה-18 של אלעזר הורן הצליחה יעקבי להציע שחזור של קבר מלך ירושלים בולדווין החמישי, שנהרס בעקבות השרפה בכנסיית הקבר בירושלים ב-1808.

יעקבי הייתה נשואה להיסטוריון דוד יעקבי, איתו נולדו לה שתי בנות. היא מתה בפתאומיות בדצמבר 1999. מפעל חייה, אוסף 800 תצלומים של שרידי הפיסול הצלבני בישראל, נותר בלתי גמור. משפחתה תרמה את פרי מחקריה, אוסף תצלומים של פיסול צלבני בישראל, לספריית יונס וסוריה נזריאן, ששמרה עליו והנגישה אותו לציבור.

קישורים חיצוניים
----------------

* תמונות של פיסול צלבני בארץ ישראל מעזבונה של זהבה יעקבי, אוסף ספריית יונס וסוראיה נזריאן, אוניברסיטת חיפה
* הפרסומים של זהבה יעקבי (באנגלית)

הערות שוליים
------------

1. 1 2 3  *פיסול צלבני בארץ ישראל*. אוניברסיטת חיפה. ארכיון מ-30 באוקטובר 2023. נבדק ב-24 באוקטובר 2023. `{{cite book}}`:  (עזרה)
2. ↑  Jacoby, Zehava (1979). "The Tomb of Baldwin V, King of Jerusalem (1185-1186), and the Workshop of the Temple Area". *Gesta*. University of Chicago. **18** (2): 3–14. doi:10.2307/766804. JSTOR 766804. ארכיון מ-2 בנובמבר 2023. נבדק ב-1 בנובמבר 2023. `{{cite journal}}`:  (עזרה)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007524653305171
* VIAF: 215895337
* WorldCat: viaf-215895337

 |